Putzuzulo gaztetxea

Putzuzulo gaztetxea Zarauzko Bizkaia kalean Lizundia oihal fabrika zaharrean kokatutako gaztetxea da. 2005eko urriaren 30ean sortu zen, herriko 200 bat gaztek eraikin hori okupatu zutenean.

Nahiz eta hasieran gazteak eraikinetik kanporatzeko arriskuan izan zen, oihal fabrikaren jabearekin eta Zarauzko udalarekin negoziatu ostean, urtero berritzen duten akordio batera iritsi ziren, gaztetxeak han jarrai dezan.

Putzuzulo gaztetxea Xakela Gaztetxe Asanbladak kudeatzen du. Gaur egun, hainbat ekitaldi antolatzen dira Zarauzko gaztetxean, bai Xakelak berak eta baita herriko beste hainbat eragilek ere. 2006. urtetik aurrera Arraio irrati libreak Gaztetxetik emititzen du.

Ekintza ugari antolatzen ditu, beste batzuen artean Zarauzko Kopla Txapelketa adibidez.

Kanpo Loturak 
 Putzuzulo gaztetxearen webgunea

Kanpo estekak 

Gaztetxeak
Zarauzko eraikinak